|  |  |
| --- | --- |
| **Hajdúszoboszlói Polgármesteri Hivatal****Igazgatási Iroda/Egészségügyi, Szociális Igazgatás**4200 Hajdúszoboszló, Hősök tere 1.Telefon: 52/557-338, Fax: 52/361-650 | …………………………………….....kódszám |

|  |  |  |
| --- | --- | --- |
| Ügyiratszám: HSZ/8460-2/2019.A 2019. március 19-i bizottsági ülés jegyzőkönyvének melléklete | Ügyintéző: |  Dede Erika irodavezető-helyettes |
| Ellenőrizte: | ………..…… (Jegyző/aljegyző kézjegye) |
| Megtárgyalja:  | Igazgatási, Nevelési, Egészségügyi, Szociális Bizottság |

**E L Ő T E R J E S Z T É S**

**fogyatékosok nappali ellátásának biztosítására**

**Tisztelt Bizottság!**

A hivatal Szociális Igazgatásához 2019. március 06-án érkezett Kurtyán Erzsébet 4200 Hajdúszoboszló, Kossuth u. 89. szám alatti lakos kérelme, melyben kéri, hogy a „városunkban az önkormányzat üzemeltetni szíveskedjen a fogyatékkal élő fiatalok részére egy nappali intézményt”.

Az előterjesztésem melléklete a kérelmező kérelme, ezért azt nem részletezem.

Hajdúszoboszló Város Önkormányzatának lakosságszámhoz viszonyított kötelező feladata, az 1993. évi III. törvény (továbbiakban: Szt.) 86. §-ának (2) bekezdése alapján, minden nappali ellátás biztosítása. Az Szt. 65/F. §-a alapján megkülönböztetünk idős nappali, pszichiátriai-szenvedélybeteg, fogyatékos, illetve autista nappali ellátást.

A Kurtyán Erzsébet a mellékelt kérelem mellé nem csatolt gyermekéről, annak egészségi állapotáról, fogyatékosságáról igazolást, szakorvosi szakvéleményt. Így nincs tudomásom arról, hogy gyermeke hány éves, „súlyos értelmi fogyatékos”, de nappali ellátás keretében integrálható-e, ellátható-e. Az édesanya elérhetőséget nem adott, bár elérhetőségét próbáltam más módon megszerezni.

Jelenleg arról sincs tudomásom, hogy az édesanya a gyermek fogyatékosságára való tekintettel kap e valamilyen gyermekgondozási ellátást, azért mert rendkívül indokolt esetben lehet, fogyatékos személy részére is biztosítani nappali ellátást, ha az alábbi gyermekgondozási támogatásban részesül a szülő:

*„(2) Rendkívül indokolt esetben nappali ellátás olyan fogyatékos személyek részére is biztosítható, akire nézve szülője vagy más hozzátartozója gyermekgondozási segélyben, gyermekgondozást segítő ellátásban, gyermeknevelési támogatásban, gyermekek otthongondozási díjában vagy ápolási díjban részesül.*

*(3) A fenntartó a 92/B. § (1) bekezdésének c) pontja szerinti szakmai programban meghatározhatja, hogy az intézmény az (1) bekezdésben meghatározottak közül melyik ellátotti csoportokat látja el. Ez a rendelkezés nem érinti a 86. § (2) bekezdésének b)-d) pontja szerinti önkormányzatok ellátási kötelezettségét.”*

Hajdúszoboszló Város Önkormányzata feladatellátási szerződést kötött a Társ Egyesület fenntartásában működő Társ Szociális Intézmény, (Baross utca 25. szám alatt működik) szolgáltatásával, a városban élő pszichiátriai betegek nappali ellátásának biztosítására. Az intézmény, intézményvezetőjével folytatott megbeszélésem alapján az intézményben járt már a kérelmező a fiával, a gyermek jól érezte magát az intézményben, nem tudja az okát az intézményvezető Asszony, miért nem járatja, veszi igénybe ezen ellátást a kérelmező. Az intézményvezető tájékoztatása szerint az intézményben férőhelyet tud biztosítani, a gyermek integrálható volt, az ellátás térítésmentes.

Kérelmében még arról ír, hogy a Támogató Szolgálat leterheltsége miatt nem tudták vállalni egyrészt a gyermek felügyeletét, illetve képességének szinten tartását. Javasolni tudom, hogy ezek biztosítását az intézményvezető segítségével meg lehet oldani.

Hajdúszoboszló Város Önkormányzatának kötelező feladatai között valóban szerepel a fogyatékosok-szenvedélybetegek nappali ellátása, de mivel a városban működik az Arany Középút által működtetett szenvedélybetegek nappali ellátása, illetve a társulás által fenntartott szociális intézményünkbe (HKSZK) szeretnénk minden kötelező szociális alapszolgáltatást, így a fogyatékosok nappali ellátását is integrálni, de jelenleg telephely hiány miatt, ezen szolgáltatás beindítására nincs lehetőségünk.

Összegezve, a szakiroda javasolja, hogy Kurtyán Erzsébet gyermekének nappali felügyeletét, ellátását a Társ Szociális Intézmény vezetőjének megkeresésével, a lehetséges megoldások feltárásával megoldani lehetséges.

Határozati javaslat:

Hajdúszoboszló Város Önkormányzatának Igazgatási, Nevelési, Egészségügyi, Szociális Bizottsága Kurtyán Erzsébet Hajdúszoboszló, Kossuth u. 89. szám alatti lakos kérelmét megtárgyalta. A kérelmező gyermekének fogyatékosok nappali ellátását biztosító, speciális nappali intézményt biztosítani nem tud. Ezzel egyidejűleg azonban kéri a szülőt, hogy gyermeke biztonságos ellátása érdekében Hajdúszoboszló Város Önkormányzata által kötött feladatellátási szerződés okán keresse fel a Társ Szociális Intézmény (Hajdúszoboszló, Baross u. 25.) intézményvezetőjét az ellátás biztosítása érdekében.

Határidő: 2019. március 27.

Felelős: irodavezető-helyettes

Hajdúszoboszló, 2019. január 14.

 Tisztelettel:

 Dede Erika

 irodavezető-helyettes